SISB ดีด 3% ลุ้นผลงานปี 66 โตแกร่ง รับนักเรียนพุ่ง โบรกชูเป้า 24 บ.
SISB ดีด 3% ลุ้นผลงานปี 66 โตแกร่ง รับนักเรียนเพิ่มขึ้น หลังจีนกลับมาเปิดประเทศ โบรกแนะนำ “ซื้อ” ราคาเป้าหมาย 24 บ. 
SISB ดีด 3% ลุ้นผลงานปี 66 โตแกร่ง รับนักเรียนเพิ่มขึ้น หลังจีนกลับมาเปิดประเทศ โบรกแนะนำ “ซื้อ” ราคาเป้าหมาย 24 บ.
19 ม.ค. 2566

ผู้สื่อข่าวรายงานว่า วันนี้ (19 ม.ค. 66)  ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10:28 น. อยู่ที่ระดับ 22.10 บาท บวก 0.60 บาท หรือเพิ่มขึ้น 2.79% สูงสุดที่ระดับ 22.10 บาท ต่ำสุดที่ระดับ 21.50 บาท ด้วยมูลค่าการซื้อขาย 12.07 ล้านบาท

บล.เคจีไอ (ประเทศไทย) ระบุในบทวิเคราะห์ (10 ม.ค.66) ทางฝ่ายวิจัยยังคงมองบวกกับแนวโน้มการเติบโตของ SISB จากพัฒนาการด้านบวกของการกลับเข้าทำการเรียนการสอนในโรงเรียนในปีนี้ โดยพิจารณาจากจำนวนนักเรียนที่เข้าเรียน โดยยังคงประมาณการจำนวนนักเรียนใหม่ปี 2566 ไว้ที่ 3,700 คน เพิ่มขึ้น 600 คน จากงวดเดียวกันของปีก่อน ทั้งนี้จำนวนนักเรียนที่เพิ่มขึ้นจะมีแรงหนุนจาก 1) การเปิดโรงเรียนใหม่ 2 แห่ง (นนทบุรีเฟส 1 และระยองเฟส 1) และ 2) การเติบโตตามปกติของโรงเรียนที่เปิดดำเนินการอยู่ในปัจจุบันการเติบโตตามปกติของโรงเรียน หลังจากจีนกลับมาเปิดประเทศเป็นปัจจัยกระตุ้นด้านบวก โดยยังคงคำแนะนำ “ซื้อ” ประเมินราคาเป้าหมายที่ 24 บาท